**UČENJE NA DALJAVO GEO 9, 22. 4. 2020**

Lepo pozdravljen pri učenju geografije na daljavo.

22. aprila obeležujemo SVETOVNI DAN ZEMLJE, letos že 50. obletnico dneva Zemlje. Pri učiteljici Barbari si boste ogledali dokumentarni film ŽEJNI SVET. Prosim, da pošljete povzetek filma ali svoje razmišljanje o pomenu voda za preživetje tudi na moj mail.

Danes bomo začeli s spoznavanjem **DINARSKOKRAŠKIH POKRAJIN SLOVENIJE**, ki so del Dinarskega gorstva. Prevladujoči kamnini sta apnenec in dolomit, na katerih se je razvilo kraško površje in na njem nastajajo značilni kraški pojavi. Spoznali bomo naravnogeografske in družbenogeografske značilnosti območja, ki ločuje Jadransko morje od Panonske nižine.

Tvoje delo:

* V zvezek napiši naslov **DINARSKOKRAŠKE POKRAJINE SLOVENIJE** (str.122 - 124).
* Pri samostojnem učenju **izberi literaturo**: uporabi SDZ, i-učbenik Geografija 9 na povezavi <https://eucbeniki.sio.si/geo9/2650/index.html> ali drugo literaturo.
* V i-rokusu si na tej povezavi <https://folio.rokus-klett.si/?credit=GEO9SDZ&pages=122-123> oglej film **Dinarskokraške pokrajine.**
* Preberi besedilo o pokrajinah in izpiši:
1. Lega
2. Slemenitev
3. Kamninska zgradba
4. Reliefne oblike
5. Delitev Dinarskokraških pokrajin
6. Podnebje
7. Rastlinstvo
8. Vodovje
9. Prst
* Območja Dinarskokraških pokrajin poišči na zemljevidu in vpiši v nalogi 1.
* Na zemljevidu Slovenije poišči najvišje vrhove Dinarskokraških pokrajin.
* Preberi besedilo o Kočevskem Rogu in človeški ribici.
* Reši nalogo na str. 123 -124.
* Zapise, rešene naloge slikaj in skušaj oddati v spletno učilnico za geografijo 9 do kot **ODDAJA NALOG -DINARSKOKRAŠKE POKRAJINE.** Če ti ne bo uspelo, pošlji na moj e-naslov.

VELIKO USPEHA PRI UČENJU TI ŽELIM. 😊

Ostanite zdravi, učiteljica Silva